Tervetuloa Jerusalem studioon!
Israelin itsenäisyyssodan jälkeen 1948-1949 -
noin 650 000 palestiinalaista on paennut tai karkotettu -
vastaperustetun juutalaisvaltion ja ympäröivien arabimaiden sodissa.
Antaakseen humanitaarista apua suurelle pakolaismäärälle -
YK:n yleiskokous perusti sitä varten avustusjärjestön.
YK:n palestiinalaispakolaisten avustusjärjestö UNRWA -
perustettiin YK:n yleiskokouksen päätöslauselmalla 302 -
8. joulukuuta 1949. Israel ja arabimaat kannattivat sitä.
UNRWA on perustanut kouluja, sosiaali- ja terveysohjelmia -
ja muita humanitaarisia palveluita eri puolilla Lähi-itää -
auttaakseen kasvavaa palestiinalaisväestöä.
Vuodesta 1994 lähtien länsimaat ovat syyttäneet UNRWA:a
juutalaisvaltiota vastaan kiihot- tavien äärijärjestöjen auttamisesta.
Israel ja sen tukiryhmät ovat kritisoineet UNRWA:n tilastoja, -
tiedonkeruumenetelmiä ja pakolaismääritelmiä.
Järjestöä syytetään militanttien palkkaamisesta, -
palestiinalaisten itsenäisyyden ajamisesta, Israelin demonisoinnista -
ja aseiden ostosta terroristeille länsimaiden rahoilla.
Tänään keskustelemme näistä syytöksistä selvittääksemme, -
toimiiko monien eurooppalais- hallitusten rahoittama UNRWA -
tarkoituksensa mukaisesti pakolaisten auttamiseksi -
humanitaarisin periaattein.
Vieraanamme ovat Eitan Bronstein, Zochrot-järjestön perustaja, -
ja asianajaja Calev Mayers, -
Jerusalemin oikeusinstituutin perustaja, -
tervetuloa! - Kiitos.
Lisäisin, että kutsuimme ohjelmaan UNRWA:n edustajia, -
mutta he kieltäytyivät osallistumasta.
Asianajaja Meyer, -
minkälaista työtä UNRWA tekee Lähi-idässä?
Järjestö on ottanut vastuun -
vuoden 1948 palestiinalaispakolaista ja kaikista heidän jälkeläisistään.
Heitä on nykyään 5,5 miljoonaa.
UNRWA perustettiin vuonna 1949, -
samana vuonna kuin YK:n pakolaisjärjestö UNHCR.
UNHRC perustettiin huolehtimaan kaikista pakolaisista -
toisen maailmansodan ja kolonialistisen aikakauden jälkeen.
YK perusti siis kaksi järjestöä, -
yhden maailman kaikkia muita pakolaisia varten, -
ja toisen vain palestiinalaisia varten.
Näiden järjestöjen toimeksianto on erilainen.
UNHCR pyrkii ratkaisemaan pakolaisongelman, -
joko palauttamalla pakolaiset kotimaihinsa, -
tai integroimalla heidät yhteiskuntaan, jossa he nyt ovat.
UNRWA:n tehtävä on vain antaa palveluita -
auttaakseen pakolaisten humanitaarisissa ongelmissa.
Se ei yritä ratkaista pakolaiskriisiä.
Täytyisi kysyä suurempia kysymyksiä: -
Miksi saman UNHCR:n alaisuudessa ei huolehdita palestiinalaisista, -
niin kuin kaikista muista pakolaisista, -
koska se todella yrittäisi ratkaista ongelman.
Vuodesta 1949 lähtien UNRWA:n toimeksianto on uusittu -
neljän vuoden välein. Se umpeutuu taas heinäkuussa 2014.
Sitä käsitellään YK:n yleiskokouksessa.
Herra Bronstein, mitä mieltä olette UNRWA:n työstä Lähi-idässä?
Kukaan ei kiistä sitä, että pakolaisista pitää huolehtia.
Kyse on siitä, miten se pitäisi tehdä.
Kuten sanottu, ikävä kyllä UNRWA:n tehtävä on huolehtia -
vain pakolaisten humanitaarisista tarpeista.
Muiden järjestöjen täytyy sen sijaan lähettää pakolaisia kotimaihinsa.
Minusta tämän täytyisi olla järjestöjen päätehtävä.
Nyt kun toimeksianto uusitaan, -
YK:lla ja Euroopan mailla on tilaisuus muuttaa toimeksiantoa -
palestiinalaispakolaisten paluuoikeuden toimeenpanemiseksi.
Minusta 5,5 miljoonan ihmisen paluu tänne olisi mahdoton ratkaisu.
Se ei vähentäisi verenvuodatusta, vaan lisäisi sitä.
Vuoden 1948 pakolaisia on elossa 30 000 - 40 000.
Heidän paluunsa ei olisi ongelma.
Mutta jos 5,5 miljoonaa palestiinalaista tulisi Israeliin, -
juutalaiset jäisivät vähemmistöksi.
Maailman ainoa juutalaisvaltio lakkaisi olemasta.
Arabimuslimivaltioita on 22.
Jos joku kärsii siitä, että on arabimuslimi, -
hänellä on monta paikkaa, minne mennä.
Niin kauan kun juutalaisia vainotaan, tarvitaan edes yksi juutalaisvaltio, -
johon juutalaiset saisivat palata ja elää turvassa.
Lisäksi on valitettavaa, että Arabiliitto päätti vuonna 1959, -
että mikään Israelin arabinaapurimaista ei anna -
kansalaisuutta eikä täysiä oikeuksia palestiinalaispakolaisille.
Ne ovat pitäneet heidät alemman luokan ihmisinä 65 vuotta.
Mainitsitte, että Israelissa olisi turvallista.
Eilenkin Sderotissa raketteja räjähti lastentarhan lähellä.
En tiedä, joutuvatko juutalaiset missään muualla maailmassa -
kestämään pommitusta.
Katsojille täytyisi kertoa palestiinalaispakolaisten määrästä.
Mainitsitte, että heitä on 5,5 miljoonaa.
Eitan, miten pakolainen käytännössä määritellään?
He ovat niitä, jotka lähtivät tästä maasta vuonna 1948 tai sen jälkeen, -
eikä Israel ole päästänyt heitä palaamaan koteihinsa, -
ja heidän kaikki jälkeläisensä.
YK:n päätöslauselman 104 mukaan heillä on oikeus...
- Kukaan ei noudata sitä päätöslauselmaa.
- Päivä sen jälkeen, kun YK:n ihmisoikeuslaki hyväksyttiin, -
kaikki palestiinalaispakolaiset kehotettiin palauttamaan koteihinsa -
mahdollisimman pian.
Aina kun heistä puhutaan, puututaan heidän lukumääräänsä.
Mutta ajatellaanpa juutalaisia, joilla on "oikeus palata kotimaahansa".
Israelilaisen myytin mukaan tämä on juutalaisten kotimaa.
Kukaan ei kysele, mitä tapahtuisi, -
jos huomenna 5-10 miljoonaa juutalaista, -
ja muita heidän mukanaan, palaisi yhtäkkiä tänne.
Tätä kysytään ainoastaan palestiinalaisten kohdalla, -
koska tämä on juutalaisvaltio, ja ikävä kyllä rasistinen.
Vain juutalaiset voivat olla täysiä kansalaisia täällä.
Siionistit haluavat säilyttää tämän tilanteen.
Siitä johtuu se, että elämme sodan keskellä.
5,5 tai 6-7 miljoonaa palestiinalaispakolaista ovat totta.
Heillä kaikilla on paluuoikeus, mutta kukaan ei tiedä, -
miten moni heistä haluaa muuttaa tänne.
Se oikeus täytyy kuitenkin tunnustaa.
Ensinnäkin olen täysin tasa-arvoisen yhteiskunnan kannalla.
Kaikilla kansalaisilla tulisi olla samat oikeudet.
Ei ole yhtäkään demokraattista länsimaista valtiota, -
joka antaa samat oikeudet kaikille maahanmuuttajille.
Kaikilla mailla on oikeus hallita maahanmuuttoa -
etnisin, väestöllisin, taloudellisin ja yhteiskunnallisin perustein.
Israel ei ole ainoa maa, joka rajoittaa maahanmuuttoa.
On täysin legitiimiä sanoa, -
ettemme voi ottaa 5,5 miljoonaa pakolaista.
Sitä paitsi jos heidän annetaan tulla, he varmasti tulevat, -
koska he ovat nyt kauheassa tilanteessa.
He eivät ole nyt edes toisen luokan kansalaisia, -
koska Jordaniaa lukuun ottamatta he eivät ole saaneet kansalaisuutta.
Syyriassa he ovat kaksoispakolaisia, -
koska Syyrian palestiinalaisleirejä on pommitettu.
Sadat ihmiset ovat kuolemassa nälkään Jarmukissa, -
koska UNRWA:a ei ole päästetty tuomaan avustuksia.
Alueen kaikki koirat ja kissat on jo syöty.
Ihmisiä tulee muualta Lähi-idästä ostamaan -
Syyrian palestiinalaisten tyttäriä seksiorjiksi.
Mitä tällaiselle tilanteelle voi tehdä?
Arabimaat ovat riistäneet näiltä pakolaisilta ihmisyyden.
Ne käyttävät heitä poliittisena pelinappulana -
hävittääkseen juutalaisvaltion Lähi-idästä.
Palestiinalaispakolaiset sälytetään Israelin niskaan joka neuvotteluissa.
He vaativat kaikkien näiden paluuta, -
jolloin juutalaisista tulee vähemmistö, ja juutalaisvaltio katoaa.
Vuodesta 1947 lähtien, jolloin YK laati jakosuunnitelman, -
Arabiliitto on kieltänyt juutalais- valtion olemassaolon oikeuden.
Siinä taistelussa pakolaisia hyödynnetään.
Siksi heidän ihmisyytensä on riistetty.
Ratkaisu ei ole paluuoikeus, vaan integrointioikeus.
Arabimailta täytyisi vaatia pakolaisten integrointia yhteiskuntaansa.
Nämä ovat olleet siellä 65 vuotta.
Kansainvälisen lain mukaan heillä ei ole oikeutta palata Israeliin.
Arabimaiden täytyisi huolehtia heistä -
samoin kuin Israel integroi 8,5 miljoonaa juutalaispakolaista, -
jotka karkotettiin Lähi-idän maista.
Minusta on kyynistä ja moraalitonta, -
että ensin karkotimme heidät, -
ja sitten sanomme heitä maahan- muuttajiksi, joilla ei ole oikeuksia, -
koska kaikilla mailla on oikeus rajoittaa maahanmuuttoa.
Israel torjuu tästä maasta kotoisin olevat, -
koska tämä on juutalaisvaltio.
Puhumme arabimaista tietyllä tavalla.
Kuvailemme esimerkiksi Irania ja sharia-lakia kaikenlaisilla nimillä.
Samoin Israel on juutalaisvaltio.
Haluaisitteko itse asua kristityssä valtiossa tai muslimivaltiossa?
Haluaisin asua demokratiassa.
- Paluuoikeus on poliittinen asia, -
josta palestiinalaiset ja Israel toivottavasti pian keskustelevat.
Mitä nyt tapahtuu palestiinalaispakolaisille?
Miten heitä kohdellaan ja miten he pystyvät kehittymään yhteisöksi, -
joka voidaan integroida johonkin yhteiskuntaan?
Olen samaa mieltä siitä, että palestiinalaisten tilanne kaikkialla, -
myös arabimaissa, on vaikea. Näin olen kuullut.
Näillä mailla on tietysti omat velvollisuutensa.
Ei Israel yksin aiheuttanut Nakbaa.
Arabit eivät auttaneet palestiinalaisia tuolloin.
Eivät myöskään britit eivätkä muutkaan eurooppalaiset.
Näiden maiden velvollisuus on yhä painostaa Israelia ja länsimaita, -
mitä monet niistä eivät tee.
Niiden pitäisi painostaa kovemmin sen puolesta, -
että paluuoikeus hyväksyttäisiin.
Ensin karkotimme heidät -
ja nyt emme päästä näitä "maahanmuuttajia" takaisin.
Silti sanomme muille maille, miten palestiinalaisia pitäisi kohdella.
Palataan paluuoikeusasiaan. Tämä on täysin toinen aihe.
Se on tietysti tärkeä osa rauhanneuvotteluja.
Haluaisin keskustella ihmisoikeusjärjestöistä, -
jotka työskentelevät palestiinalaisten parissa.
Niitä on syytetty muun muassa koulutusjärjestelmästä, -
joka sallii kouluissa kiihotuksen juutalaisvaltiota vastaan.
Mitä mieltä olette tästä?
Minusta UNRWA ei ole ihmisoikeusjärjestö, -
vaan ihmisvääryysjärjestö.
Googlettakaa David Bedeinin video.
Hän kyseli UNRWA:n kouluissa lapsilta, mitä heille opetetaan.
Hän seurasi opetusta luokissa.
Lapsille opetettiin, että jihad on ainoa keino saada oikeuksia, -
ja he palaavat vielä Jerusalemiin, Haifaan, Beershebaan ja muualle -
väkivaltaisen sodan keinoin.
UNRWA:n alaiset koulut ovat kansainvälisen yhteisön rahoittamia.
Niissä opetetaan väkivaltaista jihadia -
ja niissä pidetään itsemurha- pommittajien muistoseremonioita.
Länsimaiden rahoittama järjestö juurruttaa lapsiin -
väkivallan Israelia vastaan.
Lisäksi UNRWA:n entinen pääjohtaja Peter Hansen myönsi, -
että suuri osa heidän työntekijöistään on Hamasin jäseniä.
Hän sanoi, etteivät he voi erotella ihmisiä "poliittisen perustein".
Hamas ei kuitenkaan ole vain poliittinen puolue, -
vaan terrorijärjestö, kuten USA ja EU ovat määritelleet.
- PLO:kin oli terrorijärjestö. - Hamas on yhä terrorijärjestö.
UNRWA:n ei saisi palkata Hamasin jäseniä.
UNRWA on Lähi-idän toiseksi suurin palestiinalaisten työnantaja.
- Se on yksi sen tehtävistä.
- Se antaa heille humanitaarista apua muun muassa työllistämällä heidät.
Hamasin jäsenet, jotka suun- nittelevat iskuja Israelia vastaan, -
olisivat työttömiä, ellei UNRWA maksaisi heille palkkaa.
Näin länsimaat tukevat epäsuorasti terrorijärjestöjä.
UNRWA:sta on tullut Hamasin toiminnan rahoittaja.
Toivottavasti tätä käsitellään YK:n yleiskokouksessa.
- Myös Fatah ja PLO määriteltiin ennen terrorijärjestöiksi.
Me määrittelemme heidät milloin miksikin.
Olen samaa mieltä siitä, mitä Gazan lapsille opetetaan Israelista.
Valitettavasti Israel nähdään kaikkien juutalaisten edustajana.
Sellaisena Israel esiintyy menestyksekkäästi, ikävä kyllä.
He oppivat, että juutalaiset tekevät ratsioita heidän koteihinsa -
ja ampuvat ja tappavat Gazassa joka toinen päivä.
Jos laskemme kummankin osapuolen väkivallanteot, -
israelilaiset näyttäytyvät huonossa valossa.
- Israelilaiset eivät tapa joka toinen päivä Gazassa.
- Kyllä tappavat. Emme vain tiedä sitä täällä. Samoin Länsirannalla.
- Palestiinalaiset ovat tappaneet enemmän ihmisiä Länsirannalla.
- Palestiinalaislapset oppivat israelilaisista sen, -
että he ovat sotilaita, joita vastaan täytyy taistella.
He karkottavat heitä edelleen samoin kuin vuonna 1948.
Israelilaiset ovat itse siihen syyllisiä, ei UNRWA.
Se on se todellisuus, jossa he elävät.
Caleb, kysyisin Gazan kaistaleen tilanteesta.
Olen ymmärtänyt, että Länsi- rannan tilanne on täysin erilainen.
Gazaa hallitsee Hamas, joka on tinkimätön islamistijärjestö.
He hallitsevat kaikkia Gazan instituutioita, myös avustusjärjestöjä.
joihin UNRWA:kin kuuluu.
Miten UNRWA voi toimia ilman Hamasin suojelusta?
- Rahan ja resurssien voimaa aliarvioidaan.
Koulut todellakin toimivat siksi, että Hamas antaa niiden toimia.
Jos ne suljetaan, kukaan ei kouluta seuraavaa sukupolvea.
Länsimaat rahoittavat UNRWA:a miljardeilla dollareilla vuosittain.
Länsimaiden pitäisi siis ottaa vastuuta niistä varoista.
Opetussisältöjen muutoksen pitäisi olla rahoituksen ehtona.
Jos UNRWA ei tee sitä, koulut suljetaan.
Gazan lapsia voisi opettaa niin, -
ettei heistä tule seuraavaa terroristisukupolvea.
Miksei heille opeteta vain historiaa, matematiikkaa ja luonnontieteitä -
ilman ideologista retoriikkaa?
Hamas voi opettaa ideologiaansa vaikka iltakouluissa, -
mutta länsimaiden ei saisi rahoittaa sitä.
Niiden tulisi valvoa, että rahoitus menee ihmisoikeuksien hyväksi.
Hamas päätti muuten poistaa sanan "ihmisoikeudet" -
koko koulujärjestelmästään. UNRWA:kin meni siihen mukaan.
Ihmisoikeusajatus on Hamas-kulttuurin vastainen.
Se on länsimaista filosofiaa, eikä sitä saisi mainita koulukirjoissa.
YK-järjestön kouluissa ei siis saa mainita ihmisoikeuksia!
UNRWA:n rahoittajat ovat nukahtaneet.
- Haluan korjata sen väitteen, -
että UNRWA tai Hamas hallitsisivat kaikkea Gazassa.
Israel, länsimaat ja Egypti hallitsevat Gazassa eniten.
Hamas ei hallitse tarkastusasemia eikä rajaa...
- Mutta Gazan rajojen sisäpuolella?
- Ismail Haniyeh ei ole Israelin agentti!
- Gazalaiset saavat sen verran ruokaa, etteivät näänny nälkään.
Me määräämme, miten paljon he saavat syödäkseen.
Hallitsemme myös merta ja ilmaa Egyptin ja muiden tuella.
He eivät voi hallita itseään eikä tehdä mitä haluaa.
- Gazan rajojen sisällä he voivat hallita.
- Samoin kuin vanki voi hallita jotain sellissään.
- Ainoa asia, mitä Israel valvoo Gazassa, on turvallisuus.
Meri- ja tiesaarron tarkoitus on estää massatuhoaseiden tuonti Gazaan.
Israel ei hallitse koulutus- järjestelmää, hallintoa eikä poliisia.
Israel ei tee mitään muuta, -
kuin valvoo turvallisuutta Gazan ympärillä.
Ja se on oikeutettua. Israel on pysäyttänyt veneitä, -
joissa on tuotu tonneittaan iranilaisaseita Gazaan.
Palataan Lähi-idässä toimiviin avustusjärjestöihin.
Mitä ehdottaisitte ihmisoikeusjärjestöille, -
jotka auttavat palestiinalaisten pako- laisleirien humanitaarisessa kriisissä?
Miten ne voisivat ratkaista todellisia ongelmia?
Se on todellinen pulma.
Toisaalta miljoonat ihmiset elävät kurjissa oloissa, -
ja maailmalla on vastuu ihmisistä.
Heidän elintarpeensa pitää täyttää.
Toisaalta ne keskittyvät liikaa humanitaariseen apuun, -
mutta ei tarpeeksi poliittiseen taisteluun -
tätä tilannetta vastaan.
Tämä on poliittinen tilanne, -
jossa Israel pitää yllä jatkuvaa sotaa.
- Tähän asti USA:n ulkoministeri John Kerry on käynyt Lähi-idässä -
kymmeniä kertoja.
Hän on yrittänyt...
Häntäkin vastassa on Israelin itsepäisyys.
Vaikka Kerry on puolellamme, kuten kaikki tietävät, -
jopa hänkin ymmärtää, ettei Israel edisty.
Humanitaarisen avun suunta pitäisi kokonaan muuttaa.
Poliittisen linjan täytyisi muuttua.
UNRWA:n toimeksiantoa ei saa uusia, -
vaan palestiinalaispakolaisista täytyisi huolehtia UNHCR:n alaisuudessa, -
kuten kaikkia muitakin pakolaisia.
UNHCR:n täytyisi sitten auttaa integroimaan heidät asuinmaihinsa, -
eikä uskotella heille, että 5,5 miljoonaa saisi palata Israeliin.
Vaikka se saattaisi lisätä ongelmia Libanonissa ja Syyriassa?
- Voitaisiin perustaa rahasto auttamaan integroinnissa, -
ja Israel myös lahjoittaisi siihen.
Rahasto auttaisi näitä maita integroimaan pakolaiset.
Se olisi yhteiskunnallinen taakka näille maille, -
jotka ovat tottuneet siihen, että UNRWA ottaa kaiken vastuun.
Kiitos, Caleb Meyers Jerusalemin oikeusinstituutista, -
ja Eitan Bronstein Zochrot-järjestöstä.
Kiitos katsojille seurasta, nähdään ensi kerralla!
Suomennos: Hannele Tainio